CELEX: 62016TN0871
Language: el
Date: 2016-12-08 00:00:00
Title: Υπόθεση T-871/16: Προσφυγή της 8ης Δεκεμβρίου 2016 — Spliethoff’s Bevrachtingskantoor κατά INEA

3.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/48
            
         Προσφυγή της 8ης Δεκεμβρίου 2016 — Spliethoff’s Bevrachtingskantoor κατά INEA
   (Υπόθεση T-871/16)
   (2017/C 104/68)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Spliethoff’s Bevrachtingskantoor BV (Άμστερνταμ, Κάτω Χώρες) (εκπρόσωπος: Y. de Vries, δικηγόρος)
   
      Καθού: Εκτελεστικός Οργανισμός Καινοτομίας και Δικτύων (INEA)
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του καθού της 17ης Ιουλίου 2015, με την οποία απορρίφθηκε η πρόταση που υπέβαλε η προσφεύγουσα κατόπιν της προσκλήσεως για την υποβολή προτάσεων στο πλαίσιο του μηχανισμού «Συνδέοντας την Ευρώπη», βάσει του Πολυετούς Προγράμματος Εργασίας που καθιερώθηκε το 2014·
            
         
               —
            
            
               να διατάξει τον καθού να εκδώσει, εντός τριών μηνών από την έκδοση της αποφάσεως του Γενικού Δικαστηρίου, νέα απόφαση σχετικά με την πρόταση της προσφεύγουσας, λαμβανομένης υπόψη της μνημονευομένης στο δικόγραφο της προσφυγής αποφάσεως του Γενικού Δικαστηρίου·
            
         
               —
            
            
               να καταδικάσει τον καθού στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει δύο λόγους.
   
               1.
            
            
               Ο πρώτος λόγος αντλείται από πρόδηλη πλάνη εκτιμήσεως όσον αφορά την πρόταση της προσφεύγουσας.
               
                           —
                        
                        
                           Η προσφεύγουσα εκθέτει τους λόγους για τους οποίους φρονεί ότι η εκ μέρους του καθού εκτίμηση της προτάσεώς της είναι πεπλανημένη με γνώμονα τα κριτήρια αναθέσεως περί καταλληλότητας, αντίκτυπου και ποιότητας.
                        
                     
         
               2.
            
            
               Ο δεύτερος λόγος αντλείται από παραβίαση της αρχής της ίσης μεταχειρίσεως.
               
                           —
                        
                        
                           Η προσφεύγουσα εκθέτει τους λόγους για τους οποίους φρονεί ότι ο καθού προέβη σε μη προσήκουσα διάκριση μεταξύ της προτάσεώς της σχετικά με τις τεχνολογίες μειώσεως των εκπομπών και των παρεμφερών προτάσεων των ανταγωνιστών της, οι οποίες επελέγησαν προς χρηματοδότηση.